|  |  |  |
| --- | --- | --- |
| OÜ DÖNER HUNT  Erki.poldoja@rmk.ee | Teie | nr |
| Meie | nr |
| XXXXXXXXXXXXXXXXXXXXXXXXXXXXXX | XXX |  |



# Riigimaa jahinduslikust kasutamisest 2022 aastal

AustatudErki Põldoja

Jahiühenduste ja RMK Alutaguse metskonna vahel on sõlmitud lepingud riigimaa jahinduslikuks kasutamiseks alates septembrist 2013 aastal. Nimetatud lepingute eesmärk on tagada nii maaomaniku esindaja (RMK) kui ka jahiühenduste huvide täitmine kasutusse antaval maal. Seoses sellega saadame ülevaate jahindusliku tegevuse tulemuslikkusest riigile kuuluvatel jahimaadel Alutaguse metskonna territooriumil 2022. aastal.

1. Lepinguga on kirjas, et RMK-ga lepitakse kokku jahirajatiste asukohad. Kokkulepitud jahirajatised on kirjas Teile saadetud lisas 1. Uusi jahirajatisi meile teadaolevalt on rajanud Avinurme jahiühendus RMK maadele .. Kui kuskil on veel jahirajatisi, mis ei ole fikseeritud lisas 1, siis palun sellest meile teada anda, et saaksime ka need kanda kaardikihti. Lepingu lisas fikseerimata jahirajatised on ebaseaduslikud ja tuleb lammutada. Sadan ka ülevaatamiseks meile teadaolevate jahirajatiste asukohad vastavalt metsa arengu klassidele.Eriti kriitiliselt palun tegeleda soolakute asukohtadega. Nii mõnigi soolak tundub olema selleks mittesobivas metsa areguklassi metsas( noorendik.metsakultuur, latiealine mets)Samuti palun teada anda kui olete mõne jahirajatise likvideerinud ja on hetkel nimekirjas.
2. RMK-l on vastavalt lepingu p 4.2 õigus nõuda kasutajalt amortiseerunud jahirajatiste likvideerimist.
3. Oleme kokku leppinud ka ühistegevuses, kus RMK ülesandeks jääb metsakuivendussüsteemile juurdepääsu loomine ja jahimeeste ülesandeks jääb kobraste poolt tekitatavate edasiste üleujutuste vältimine.
4. Kobraste tegevusel tekkinud üleujutused kuivendussüsteemides on lepingu järgi käsitletavad metsakahjustusena. .
5. 2022 aastal on uusi kahjustusi ei fikseeritud. Kahjustusi mis oleks kaasa toonud kahjunõude jahimeestele ei fikseeritud.

Meie eesmärk ei ole rakendada hukkunud metsa taastamiseks jahimeestele rahalisi nõudeid. Meie eesmärk on kasvatada metsa, selleks aga peame tegema head omavahelist koostööd.

Täna hindab RMK kahjustatud metsi üle vaadates seda, kas ulukikahjustus on tekkinud lepingu kehtivuse ajal.

Kokkuvõttes tähendab see seda, et RMK nõuab ulukikahjustuste olemi tekkimisel kahjustuse hüvitamist kui see on tekkinud peale jahilepingu sõlmimist.

Kirjale on lisatud lisa 1 – Jahipiirkonna maaüksuste nimekiri. RMK maade olem on möödunud aasta jooksul lisandunud ja ära läinud maade tõttu muutunud. Seetõttu on vaja uuendada ka maaüksuste nimekiri, et ka neil lisandunud aladel kehtiks jahiühendusega sõlmitud maade jahindusliku kasutamise leping. Palun lisatud lisad allkirjastada ja saata tagasi hiljemalt 01. aprill 2023.a. e-posti aadressile Alutaguse@rmk.ee.

Riigimaade jahinduslik kasutamine on olnud 2022 aastal kokku võttes tulemuslik ja koostöö RMK ja jahiühenduste esindajate vahel konstruktiivne. Täiendavate küsimuste või selgituste saamiseks olen valmis täiendavalt selgitama ja lahti rääkima jahilepinguga kokku lepitud küsimusi ja probleemseid teemasid.

Jahtkonna esimeeste vahetumisel ja kontaktandmete muutmisel palun sellest ka teada anda metskonnale.

Tänan omalt poolt tehtu eest ja soovime jahiühendustele uut tegusat jahiaastat.

Lugupidamisega

*/allkirjastatud digitaalselt/*

Alutaguse metsaülem

Koidu Simson

Lugupidamisega